**PROFILÁCIA ŠKOLY**

* **Kvalitné vzdelávanie** v 3 študijných odboroch – 4-ročné, 8-ročné a 5-ročné bilingválne štúdium s druhým vyučovacím jazykom anglickým.
* **Veľký počet voliteľných predmetov**, výberom ktorých **si žiak sám určuje svoje štúdium a prípravu na VŠ.**
* **Prácu v medzinárodnom projekte** SchulBrücke Europa 2020 – študenti v Nemecku spolu s rovesníkmi z Francúzska, Poľska, Holandska, Švédska a Nemecka prezentujú vlastné predstavy o budúcom spolužití krajín v EÚ.
* **Škola akreditovaná pre ERASMUS v oblasti vzdelávania**
* **Príležitosť modelovať 3D objekty** na hodinách informatiky v rámci medzinárodného projektu Edu Heroes za účasti žiakov z 30 krajín sveta.
* **Možnosť získať priamo v škole ECDL** – európsky vodičský preukaz na počítač.
* **Vyučovanie ANJ lektorom z anglicky hovoriacich krajín**.
* **Rozvoj vlastných schopností a talentu v medzinárodnom vzdelávacom programe DofE,**  v ktorom žiaci napĺňajú vlastné predstavy a ciele z rôznych oblastí života – tanec, spev, remeslá, dobrovoľníctvo, dobrodružné expedície, ...
* **Možnosť získať** medzinárodne uznávané jazykové certifikáty: **nemecký certifikát Sprachdiplom Stufe a anglický certifikát CAE.**
* **Príležitosť získať finančnú odmenu za výborné študijné výsledky.**
* Prácu vo vlastných projektoch školy.
* **Možnosť publikovať** zaujímavé články a vlastnú tvorbu v školskom časopise Ozvena.
* Lyžiarske kurzy, kurzy letných pohybových aktivít, školu v prírode v atraktívnom prostredí.
* **Zaujímavé exkurzie** v rámci Slovenska, ale i do zahraničia - Londýna, Barcelony, Viedne, Osvienčimu, Berlína ...
* **Možnosť aktívne pracovať v žiackej školskej rade**, ktorá má svoje aktivity - Valentínsky večierok, Lazy Day, Kakavko – prestávky s teplým kakaom, Filmová noc v škole, ...
* Možnosť predviesť svoj talent a kreativitu na **vlastných benefičných koncertoch** školy v DAB Nitra.
* **Zaujímavé krúžky** na rozvoj talentu, ale i doplnenie vedomostí.

**NAŠE SILNÉ STRÁNKY**

* Moderná škola s výbornými podmienkami pre štúdium.
* Učebne prírodovedných predmetov a informatiky.
* Lektori anglického jazyka.
* Školskí psychológovia.
* Benefičný koncert.
* Environmentálna učebňa.
* Práca na zahraničných projektoch.
* Exkurzie do zahraničia.
* Kurzy - lyžiarsky, plavecký, raft a turistika.
* Vlastná nadácia na podporu školy.
* Výborné výsledky žiakov v súťažiach, olympiádach, medzinárodných projektoch.
* Oddychové zóny pre žiakov.
* Výber z dvoch jedál v školskej jedálni.

**Jazyková škola**

V priestoroch gymnázia pôsobí jazyková škola pre študentov a dospelých, v ktorej poslucháči majú možnosť študovať anglický, nemecký, španielsky, francúzsky, ruský a japonský jazyk.

**Nadácia Gymnázia**

Cieľom nadácie je finančná podpora výchovy a vzdelávania žiakov nášho gymnázia napr. nákupom odbornej literatúry a učebných pomôcok, vybavením odborných a špeciálnych učební materiálno-technickým zariadením, podporou školských a medzinárodných projektov, družobných a kultúrno-spoločenských aktivít školy. Každoročne finančné oceňovanie najlepších študentov gymnázia.

**štúdium**

**4 - ročné štúdium**

V triede je posilnené vyučovanie najmä cudzích jazykov a vybraných prírodovedných predmetov tak, aby bola zabezpečená dôkladná príprava žiakov pre štúdium na VŠ. Zároveň učebný plán ponúka žiakom vysokú voliteľnosť hodín – až 16 hodín, v rámci ktorých žiak sám rozhodne, v ktorých predmetoch sa bude vzdelávať.

Ponúkame žiakom štúdium vo

* všeobecnej triede,
* anglickej triede,
* informatickej triede.

**8 - ročné štúdium**

V triedach je posilnené predovšetkým vyučovanie cudzích jazykov, informatiky a vybraných prírodovedných predmetov. V učebnom pláne je zachovaná vysoká voliteľnosť hodín, čo je zárukou kvalitnej prípravy žiakov na MS a budúcu VŠ. 8-ročné štúdium vytvorí žiakom ideálne podmienky pre napredovanie v ich vzdelávaní.

**5 - ročné bilingválne štúdium s druhým vyučovacím jazykom anglickým**

Štúdium je určené pre žiakov 8. a 9. ročníka ZŠ s výborným prospechom. Druhým vyučovacím jazykom je jazyk anglický. Ďalší cudzí jazyk je niektorý z jazykov – nemecký, španielsky, rusky a francúzsky podľa výberu žiaka. Súčasťou bilingválneho štúdia je jazykový pobyt v Londýne.

Učebný plán triedy má počas štúdia posilnené vyučovanie oboch cudzích jazykov a vyučovanie tých predmetov, ktoré sa vyučujú od 2., resp. 3. ročníka v anglickom jazyku: **informatika, matematika, chémia, umenie a kultúra, občianska náuka.** V 4. - 5. ročníku štúdia sú voliteľné hodiny ponechané pre výber samotnými žiakmi, podľa ich záujmu a budúceho štúdia na VŠ v rozsahu 4 a 14 hodín. Žiak bilingválneho štúdia si môže vyberať voliteľné predmety aj z odborných predmetov, ktoré budú vyučované v anglickom jazyku. V závere štúdia žiak automaticky získava spolu s maturitným vysvedčením aj vysvedčenie o štátnej jazykovej skúške z ANJ. Navyše žiak bilingválneho štúdia na pôde školy môže získať aj certifikát Cambridgeskej skúšky (CAE) po úspešnom vykonaní maturitnej skúšky z ANJ na C1.